CELEX: C2006/165/40
Language: hu
Date: 2006-07-15 00:00:00
Title: C-227/06. sz. ügy:  2006. május 17-én  benyújtott kereset – Az Európai Közösségek Bizottsága kontra Belga Királyság

15.7.2006   
            
            
               HU
            
            
               Az Európai Unió Hivatalos Lapja
            
            
               C 165/21
            
         2006. május 17-én benyújtott kereset – Az Európai Közösségek Bizottsága kontra Belga Királyság
   (C-227/06. sz. ügy)
   (2006/C 165/40)
   Az eljárás nyelve: francia
   Felek
   
      Felperes: Az Európai Közösségek Bizottsága (képviselők: B. Schima és B. Stromsky meghatalmazottak)
   
      Alperes: Belga Királyság
   Kereseti kérelmek
   
               —
            
            
               a Bíróság állapítsa meg, hogy a Belga Királyság – mivel az Európai Unió más tagállamában jogszerűen előállított és/vagy forgalmazott építőipari termékeket Belgiumban forgalmazni kívánó gazdasági szereplők számára de facto kötelezettséget vezetett be arra, hogy e termékek Belgiumban történő forgalmazásához „BENOR” vagy „ATG” megfelelőségi jelet szerezzenek – nem teljesítette az EK-Szerződés 28. és 30. cikkéből eredő kötelezettségeit.
            
         
               —
            
            
               kötelezze a Belga Királyságot a költségek viselésére.
            
         Jogalapok és fontosabb érvek
   A vitatott nemzeti intézkedések az áruk szabad mozgását korlátozó olyan állami intézkedéseknek minősíthetők, melyeket az EK 30. cikkben említett megfontolások vagy a közérdeken alapuló feltétlenül érvényesítendő követelmények nem igazolnak, és nem felelnek meg az arányosság elvének.